ह्यूमन मेटान्यूमोवायरस

ह्यूमन मेटान्यूमोवायरस (HMPV) श्वसन सम्बंधित एक वायरस है। इसे सबसे पहले २००१ में नीदरलैंड में पहचाना गया था। यह पैरामाइक्सोविरिडे परिवार से संबंधित है, जिसमें श्वसन संबंधी अन्य महत्वपूर्ण रोगजनक जैसे कि रेस्पिरेटरी सिंसिटियल वायरस (RSV) और पैराइन्फ्लुएंजा वायरस भी सम्मिलित हैं।

यह एक ऐसा वायरस है जो आमतौर पर सर्दी-जुकाम जैसे लक्षण देता है। इससे खांसी, घरघराहट, नाक बहना या गले में खराश हो सकती है। अधिकतर मामलों में लक्षण हल्के होते हैं, लेकिन छोटे बच्चों, 65 साल से अधिक उम्र के बुज़ुर्गों और कमजोर इम्यून सिस्टम वाले लोगों में यह गंभीर बीमारी का कारण बन सकता है। HMPV एक सामान्य वायरस है — ज़्यादातर लोगों को यह संक्रमण 5 साल की उम्र से पहले ही हो जाता है।
लक्षण
HMPV के लक्षण सामान्य श्वसन संक्रमण जैसे होते हैं:
खांसी
बुखार
नाक का बंद होना या बहना
सांस लेने में कठिनाई
गंभीर जोखिम समूह
हालांकि, अधिकतर मामले हल्के होते हैं, लेकिन निम्नलिखित समूहों में यह गंभीर बीमारी का कारण बन सकता है:
छोटे बच्चे
बुजुर्ग
कमजोर प्रतिरक्षा प्रणाली वाले व्यक्ति (जैसे, मधुमेह या अन्य पुरानी बीमारियों से ग्रसित लोग)।
भारत में स्थिति 
जनवरी १०, २०२५ तक, भारत में विभिन्न राज्यों जैसे कर्नाटक, गुजरात, महाराष्ट्र और तमिलनाडु में कम से कम नौ मामलों की पुष्टि हुई है।गुजरात के साबरकांठा जिले के आठ वर्षीय लड़के की HMPV रिपोर्ट पॉजिटिव आई है, जिससे गुजरात में कुल मामलों की संख्या तीन हो गई है।
इन्हें भी देखें
 कोरोनावायरस रोग 2019
सन्दर्भ

श्रेणी:वायरस-उत्पन्न श्वसन तंत्र संक्रमण
श्रेणी:विषाणु रोग